**PREDMET br. 030-11/17: POZIV ZA OBAVLjANJE POSLA ISTRAŽIVANJA**

CDT u okviru projekta „Accountability, Technology and Institutional Openness Network in South East Europe - ACTION SEE“, finansiranog od strane Evropske unije, raspisuje konkurs za obavljanje posla istraživanja i unosa podataka (monitoringa).

Istraživač/monitor je dužan da posao obavi u skladu sa metodologijom istraživanja sa kojom će biti upoznat od strane projektnog tima CDT-a.

Istraživanje se sastoji od analize legislative i mjerenja nivoa otvorenosti institucija u Crnoj Gori, kroz posebne kvantitativne i kvalitativne indikatore, koji se ocjenjuju na osnovu: analize pravnog okvira, dostupnosti informacija na zvaničnim internet stranicama institucija, upitnika koji će se poslati institucijama i drugih izvora javnog informisanja.

Istraživanje obuhvata sve grane vlasti, odnosno institucije: Vlada, ministarstva, samostalni organi uprave i organi uprave u sastavu ministarstva, Parlament, lokalne samouprave, Sudski savjet, sudovi, Tužilački savjet i tužilaštva. Samostalni organi uprave i organi uprave u sastavu ministarstva, lokalne samouprave, sudovi i tužilaštva će se mjeriti na osnovu uzorka (50% od ukupnog broja institucija).

Za sprovođenje istraživanja je neophodno poznavanje engleskog jezika.

Angažman za istraživanje je planiran na vremenski period od četiri mjeseca.

Uz prijavu dostaviti: biografiju kao i cijenu za obavljanje posla.

*Prijavu za konkurs sa biografijom možete dostaviti na adresu – Dr Vukašina Markovića bb, radnim danima u periodu od 9 do 17h ili poslati na e-mail:* *cdtmn@t-com.me* *do 28. novembra*

*Za sva dodatna pitanja i informacije pozovite broj telefona +382 20 234 522*

CDT tim

Podgorica, 10.11.2017. godine